title: Direktiva Komisije 2013/10/EU od 19. ožujka 2013. o izmjeni Direktive Vijeća 75/324/EEZ o usklađivanju zakonodavstava država članica o aerosolnim raspršivačima radi prilagodbe njezinih odredaba o označivanju Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa  Tekst značajan za EGP

text:
               13/Sv. 061

               HR

               Službeni list Europske unije

               294

         32013L0010

               L 077/20

               SLUŽBENI LIST EUROPSKE UNIJE

               19.03.2013.

         DIREKTIVA KOMISIJE 2013/10/EU
   od 19. ožujka 2013.
   o izmjeni Direktive Vijeća 75/324/EEZ o usklađivanju zakonodavstava država članica o aerosolnim raspršivačima radi prilagodbe njezinih odredaba o označivanju Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 75/324/EEZ od 20. svibnja 1975. o usklađivanju zakonodavstava država članica o aerosolnim raspršivačima (1), a posebno njezin članak 5.,
   budući da:

               (1)

               Direktiva 75/324/EEZ propisuje razvrstavanje aerosolnih raspršivača u „nezapaljive”, „zapaljive” ili „izuzetno zapaljive” prema kriterijima za razvrstavanje navedenim u njenom Prilogu. Kada se aerosolni raspršivač označava kao „zapaljivi” ili „izuzetno zapaljivi”, mora nositi oznaku plamena i sigurnosna upozorenja S2 i S16 predviđena Direktivom Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (2).

               (2)

               Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa (3) osigurava usklađivanje razvrstavanja i označivanja tvari i smjesa unutar Unije. Ona obuhvaća kriterije za razvrstavanje i označivanje tvari i smjesa na razini Unije koje propisuje Globalno usklađen sustav za razvrstavanje i označivanje kemikalija koji je usvojen na međunarodnoj razini unutar strukture Ujedinjenih naroda.

               (3)

               Uredba (EZ) br. 1272/2008 stavlja izvan snage i zamjenjuje Direktivu 67/548/EEZ i Direktivu 1999/45/EZ Europskog parlamenta i Vijeća od 31. svibnja 1999. o usklađivanju zakona i drugih propisa država članica u odnosu na razvrstavanje, pakiranje i označivanje opasnih tvari (4) s učinkom od 1. lipnja 2015. Stoga je odredbe o označivanju Direktive 75/324/EEZ potrebno prilagoditi toj Uredbi.

               (4)

               U skladu s Uredbom (EZ) br. 1272/2008 treba razlikovati datum primjenjivosti nacionalnih odredaba o prenošenju za aerosolne raspršivače koji sadrže jednu tvar i datum primjenjivosti nacionalnih odredaba o prenošenju za aerosolne raspršivače koji sadrže smjese. Međutim, proizvođači aerosolnih raspršivača koji sadrže smjese mogu, na dobrovoljnoj osnovi, primijeniti zahtjeve u pogledu označivanja iz ove Direktive i ranije.

               (5)

               U skladu s Uredbom (EZ) br. 1272/2008 i kako bi se izbjeglo nametanje nepotrebnog tereta poduzećima, za aerosolne raspršivače koji sadrže smjese označene u skladu s primjenjivim odredbama prije 1. lipnja 2015. i stavljene na tržište do tog datuma, osigurava se prijelazno razdoblje koje im omogućava daljnje trgovanje bez ponovnog označivanja.

               (6)

               Mjere predviđene ovom Direktivom u skladu su s mišljenjem Odbora o prilagodbi Direktive o aerosolnim raspršivačima tehničkom napretku,

         DONIJELA JE OVU DIREKTIVU:
   Članak 1.
   Izmjene Direktive 75/324/EEZ
   Direktiva 75/324/EEZ mijenja se kako slijedi:

               1.

               U članku 8. stavak 1. mijenja se kako slijedi:

                           (a)

                           uvodna rečenica zamjenjuje se sljedećom:
                           „1.   Ne dovodeći u pitanje Uredbu (EZ) br. 1272/2008 Europskog parlamenta i Vijeća (5) svaki aerosolni raspršivač, osim ako je raspršivač premalih dimenzija (maksimalnog kapaciteta 150 ml ili manje) da bi se stavila oznaka, mora imati pričvršćenu oznaku sa sljedećim podacima napisanim vidljivim, čitkim i neizbrisivim slovima:

                           (b)

                           točka (d) zamjenjuje se sljedećim:

                                       „(d)

                                       podaci navedeni u točki 2.2. Priloga,”

               2.

               Prilog se mijenja kako slijedi:

                           (a)

                           u točki 1. umeću se sljedeće točke 1.7a i 1.7b:
                           „1.7a   Tvar

                           ‚Tvar’ znači tvar kako je utvrđeno stavkom 2. članka 7. Uredbe (EZ) br. 1272/2008.
                           1.7b   Smjesa

                           ‚Smjesa’ znači smjesa kako je utvrđeno stavkom 2. članka 8. Uredbe (EZ) br. 1272/2008.”;

                           (b)

                           u točki 2. točke 2.2. do 2.4. zamjenjuju se sljedećim:
                           „2.2.   Označivanje

                           Ne dovodeći u pitanje Uredbu (EZ) br. 1272/2008 svaki aerosolni raspršivač mora vidljivo imati čitljive i neizbrisive oznake:

                                       (a)

                                       bez obzira na njihov sadržaj:

                                                   i.

                                                   oznaku opasnosti H229: ‚Spremnik pod tlakom: Zagrijavanje može uzrokovati eksploziju’;

                                                   ii.

                                                   oznaku upozorenja P210 i P251 kako je predviđeno u dijelu 1. tablici 6.2. Priloga IV. Uredbi (EZ) br. 1272/2008;

                                                   iii.

                                                   oznaku upozorenja P410 + P412 kako je predviđeno u dijelu 1. tablici 6.4. Priloga IV. Uredbi (EZ) br. 1272/2008;

                                                   iv.

                                                   oznaku upozorenja P102 kako je predviđeno u dijelu 1. tablici 6.1. Priloga IV. Uredbi (EZ) br. 1272/2008 gdje je aerosolni raspršivač potrošački proizvod;

                                                   v.

                                                   svaku dodatnu oznaku upozorenja o djelovanju koja upozorava potrošača na specifične opasnosti proizvoda; ako su aerosolnom raspršivaču zasebno priložene upute za korištenje, one također moraju odražavati takva upozorenja o djelovanju;

                                       (b)

                                       ako je aerosol klasificiran kao ‚nezapaljiv’ prema kriteriju iz točke 1.9., riječ ‚Upozorenje’;

                                       (c)

                                       ako je aerosol klasificiran kao ‚zapaljiv’ prema kriteriju iz točke 1.9., riječ ‚Upozorenje’ i ostali elementi naljepnice za ‚Zapaljivi aerosoli 2. kategorije’ kako je predviđeno u tablici 2.3.2. Priloga I. Uredbi (EZ) br. 1272/2008;

                                       (d)

                                       ako je aerosol klasificiran kao ‚iznimno zapaljiv’ prema kriteriju iz točke 1.9., riječ ‚Opasnost’ i ostali elementi naljepnice za ‚Zapaljivi aerosoli 1. kategorije’ kako je predviđeno u tablici 2.3.2. Priloga I. Uredbi (EZ) br. 1272/2008.

                                 2.3.   Zapremnina tekuće faze

                           Zapremnina tekuće faze pri 0 °C ne smije iznositi više od 90 % neto zapremnine.”

         Članak 2.
   Prijelazne odredbe
   1.   Odstupajući od trećeg podstavka članka 3. stavka 1., aerosolni raspršivači koji sadrže smjese označuju se u skladu s člankom 1. prije 1. lipnja 2015.
   2.   Odstupajući od trećeg podstavka članka 3. stavka 1., aerosolni raspršivači koji sadrže smjese i stavljeni su na tržište prije 1. lipnja 2015. ne moraju se ponovno označiti u skladu s člankom 1. do 1. lipnja 2017.
   Članak 3.
   Prijenos
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 19. ožujka 2014. One Komisiji odmah dostavljaju tekst navedenih odredaba.
   One primjenjuju te odredbe od 19. lipnja 2014. u pogledu aerosolnih raspršivača koji sadrže tvar.
   One primjenjuju te odredbe od 1. lipnja 2015. u pogledu aerosolnih raspršivača koji sadrže smjese.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europskih zajednica.
   Ova je Direktiva upućena državama članicama.

      Sastavljeno u Bruxellesu 19. ožujka 2013.

            Za Komisiju

            Predsjednik

         José Manuel BARROSO

      (1)  SL L 147, 9.6.1975., str. 40.

      (2)  SL L 196, 16.8.1967., str. 1.

      (3)  SL L 353, 31.12.2008., str. 1.

      (4)  SL L 200, 30.7.1999., str. 1.

      (5)  SL L 353, 31.12.2008., str. 1.”;


title: Direktiva Komisije 1999/7/EZ od 26. siječnja 1999. o prilagodbi tehničkom napretku Direktive Vijeća 70/311/EEZ u odnosu na uređaj za upravljanje motornim vozilima i njihovim prikolicama  Tekst značajan za EGP

text:
               07/Sv. 013

               HR

               Službeni list Europske unije

               36

         31999L0007

               L 040/36

               SLUŽBENI LIST EUROPSKE UNIJE

               26.01.1999.

      DIREKTIVA KOMISIJE 1999/7/EZ
   od 26. siječnja 1999.
   o prilagodbi tehničkom napretku Direktive Vijeća 70/311/EEZ u odnosu na uređaj za upravljanje motornim vozilima i njihovim prikolicama
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/311/EEZ od 8. lipnja 1970. o usklađivanju zakonodavstava država članica u odnosu na uređaj za upravljanje motornim vozilima i njihovim prikolicama (1) kako je zadnje izmijenjena Direktivom 92/62/EEZ (2), a posebno njezin članak 3.,
   budući da je Direktiva 70/311/EEZ jedna od zasebnih direktiva o postupku EZ homologacije tipa koji je predviđen Direktivom Vijeća 70/156/EEZ (3) kako je zadnje izmijenjena Direktivom Komisije 98/14/EZ (4) o homologaciju tipa motornih i njihovih prikolica; budući da se zbog toga odredbe Direktive 70/156/EEZ o sustavima vozila, sastavnim dijelovima i zasebnim tehničkim jedinicama primjenjuju na Direktivu 70/311/EEZ;
   budući da je, radi praktične primjene Direktive 70/311/EEZ, potrebno osigurati jednoobraznost odredbi koje su u svim državama članicama također usklađene s posljednjom verzijom Uredbe Gospodarske komisije Ujedinjenih naroda za Europu br. 79.;
   budući da se Prilogom VII. Direktivi 70/156/EEZ utvrđuje oblik i sadržaj EZ homologacijskog broja; budući da se iste specifikacije trebaju usvojiti u smislu ove Direktive;
   budući da Direktivu 70/311/EEZ treba u skladu s time prilagoditi;
   budući da su mjere predviđene ovom Direktivom u skladu s mišljenjem Odbora za prilagodbu tehničkom napretku, osnovanim Direktivom 70/156/EEZ,
   DONIJELA JE OVU DIREKTIVU:
   Članak 1.
   Direktiva 70/311/EEZ mijenja se kako slijedi:

               1.

               članak 1. zamjenjuje se sljedećim:
               „Članak 1.
               Za potrebe ove Direktive‚vozilo’ znači svako vozilo kako je određeno člankom 2. Direktive 70/156/EEZ.”;

               2.

               u članku 3., riječ „Prilog” zamjenjuje se riječju „prilozi”;

               3.

               Prilozi se izmjenjuju u skladu s Prilogom ovoj Direktivi.

         Članak 2.
   1.   Od 1. siječnja 1999. države članice ne smiju iz razloga koji se odnose na uređaje za upravljanje:

               —

               odbiti dodijeliti EZ homologaciju tipa ili nacionalnu homologaciju tipa vozila, ili

               —

               zabraniti prodaju, registraciju, početak uporabe vozila,

         ako vozila ispunjavaju uvjete iz Direktive 70/311/EEZ kako je izmijenjena ovom Direktivom..
   2.   Od 1. listopada 2000. države članice:

               —

               više ne dodjeljuju EZ homologaciju tipa, i

               —

               mogu odbiti dodijeliti nacionalnu homologaciju tipa,

         novom tipu vozila iz razloga koji se odnose na uređaje za upravljanje ako nisu ispunjeni uvjeti iz Direktive 70/311/EEZ kako je izmijenjena ovom Direktivom.
   3.   Od 1. listopada 2001. države članice mogu zabraniti registraciju, prodaju ili početak uporabe novih vozila kategorija M2, M3, N2 ili N3 koja su opremljena pomoćnim uređajem za upravljanje koji nije u skladu s odredbama Direktive 70/311/EEZ kako je izmijenjena ovom Direktivom.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 30. lipnja 1999. One o tome odmah obavješćuju Komisiju.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnoga prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu trećeg dana od dana objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 26. siječnja 1999.

            Za Komisiju

         Martin BANGEMANN

            Član Komisije

      (1)  SL L 133, 18.6.1970., str. 10.

      (2)  SL L 199, 18.7.1992., str. 33.

      (3)  SL L 42, 23.2.1970., str. 1.

      (4)  SL L 91, 25.3.1998., str. 1.
   PRILOG
   Direktiva 70/311/EEZ mijenja se kako slijedi:
   1.   Popis priloga mijenja se i glasi:
   „
         POPIS PRILOGA

                     1.

                        Prilog I.:

                     Područje primjene, definicije, zahtjev za EZ homologaciju tipa, dodjeljivanje EZ homologacije tipa, konstrukcijske odredbe, odredbe o ispitivanju, preinake tipa i izmjene homologacija, sukladnost proizvodnje

                        Dodatak 1.:

                     Opisni dokument

                        Dodatak 2.:

                     Potvrda o EZ homologaciji tipa

                     2.

                        Prilog II.:

                     Kočne karakteristike u vozilima koja upotrebljavaju isti izvor energije za upravljanje i kočenje

                     3.

                        Prilog III.:

                     Dodatne odredbe o vozilima s pomoćnim uređajem za upravljanje (ASE)

                     4.

                        Prilog IV.:

                     Odredbe o priključnim vozilima koja su opremljena samo hidrauličnim prijenosnim mehanizmom

               ”
   2.   Prilog I. mijenja se kako slijedi:

               1.

               Naslov se mijenja i glasi:

                  „PODRUČJE PRIMJENE, DEFINICIJE, ZAHTJEV ZA EZ HOMOLOGACIJU TIPA, DODJELJIVANJE EZ HOMOLOGACIJE TIPA, KONSTRUKCIJSKE ODREDBE, ODREDBE O ISPITIVANJU, PREINAKE TIPA I IZMJENE HOMOLOGACIJA, SUKLADNOST PROIZVODNJE”.

               2.

               Umeće se sljedeća nova točka „0”:

                           „0.

                           Područje primjene

                           0.1.

                           Ova se Direktiva odnosi na uređaj za upravljanje na vozilima kategorija M, N i O kako je određeno u Prilogu II.A Direktivi 70/156/EEZ.

                           0.2.

                           Ne odnosi se na uređaj za upravljanje samo s pneumatskim, samo s električnim ili samo s hidrauličnim prijenosnim mehanizmom, osim na:

                           0.2.1.

                           pomoćni uređaj za upravljanje (ASE) samo s električnim ili hidrauličnim prijenosnim mehanizmom za vozila kategorije M i N;

                           0.2.2.

                           uređaj za upravljanje samo s hidrauličnim prijenosnim mehanizmom za vozila kategorije O.”

               3.

               Točka 1.5.3.4. mijenja se kako slijedi:

                           „1.5.3.4.

                           Zakretni kotači osovine ili osovina s pomoćnim uređajem za upravljanje (ASE) na vozilima kategorija M i N na kojima postoje kotači koji imaju glavnu funkciju upravljanja i čija funkcija upravljanja nije potpuno električna, hidraulična ili pneumatska, mogu biti upravljani u istom ili suprotnom smjeru u odnosu na kotače s glavnom funkcijom upravljanja, a kut upravljanja prednjih, srednjih i/ili stražnjih kotača može se relativno namještati ovisno o ponašanju vozila.”

               4.

               Točka 2.1. mijenja se kako slijedi:

                           „2.1.

                           Zahtjev za EZ homologaciju tipa vozila s obzirom na njegov uređaj za upravljanje u skladu s člankom 3. stavkom 4. Direktive 70/156/EEZ mora podnijeti proizvođač vozila.”

               5.

               Točka 2.2. mijenja se kako slijedi:

                           „2.2.

                           Obrazac opisnog dokumenta prikazan je u Dodatku 1.”

               6.

               Točka 3. mijenja se kako slijedi:
               „3.   DODJELJIVANJE EZ HOMOLOGACIJE TIPA VOZILA

                           3.1.

                           Ako vozilo zadovoljava propisane uvjete, dodjeljuje se EZ homologacija tipa u skladu s člankom 4. stavkom 3. i, ako je primjenljivo, člankom 4. stavkom 4. Direktive 70/156/EEZ.

                           3.2.

                           Obrazac potvrde o EZ homologaciji tipa prikazan je u Dodatku 2.

                           3.3.

                           Svaki homologirani tip vozila dobiva svoj homologacijski broj u skladu s Prilogom VII. Direktivi 70/156/EEZ. Ista država članica ne smije dodijeliti isti homologacijski broj nekom drugom tipu vozila.”

               7.

               U drugom stavku točke 4.1.1. riječ „Prilog IV.” zamjenjuje se riječju „Prilog III.” a riječ „Prilog V.” zamjenjuje se riječju „Prilog IV.”

               8.

               Točke 4.1.6. i 4.1.6.1. brišu se;

               9.

               U točkama 4.2.4.1.2. i 4.2.4.1.3. riječ „Prilog III.” zamjenjuje se riječju „Prilog II.” a odnosna bilješka mijenja se i glasi:
                (1)

               10.

               U točki 5.2.1. alineje i pripadajući tekst preuređeni su na sljedeći način:

                           „—

                           vozila kategorije M1: 50 km/h,

                           —

                           vozila kategorija M2, M3, N1, N2 i N3: 40 km/h,

                     ili najvećom konstrukcijskom brzinom ako je ona manja od gore navedenih brzina.”

               11.

               U tablici točke 5.2.6.2., u stupcu „Ispravan uređaj za upravljanje, polumjer zakretanja”, retku „M3” treba dodati uputu na bilješku „1”.

               12.

               Iza točke 5.3.4. dodaju se dvije nove točke 6. i 7. koje glase:
               „6.   PREINAKE TIPA I IZMJENE HOMOLOGACIJA

                           6.1.

                           U slučaju preinaka tipa koji je homologiran u skladu s ovom Direktivom primjenjuju se odredbe članka 5. Direktive 70/156/EEZ.

                     7.   SUKLADNOST PROIZVODNJE

                           7.1.

                           Mjere za uspostavljanje sukladnosti proizvodnje provode se u skladu s odredbama članka 10. Direktive 70/156/EEZ.”

               13.

               Iza Priloga I. dodaju se sljedeći dodaci 1. i 2.:„
                  Dodatak 1.

                  Dodatak 2.

               ”
         3.   Prilozi II., III., IV., V. i VI. mijenjaju se kako slijedi:

               1.

               Prilog II. briše se.

               2.

               Prilog III. postaje Prilog II., a točka 3. briše se.

               3.

               Prilog IV. postaje Prilog III., a točka 2.2.1.1. zamjenjuje se sljedećim
               „2.2.1.1.   Kružni test

               Vozilo se vozi u krugu za ispitivanje polumjera ‚R’ (m) brzinom ‚V’ (km/h) koji odgovaraju njegovoj kategoriji i vrijednostima navedenima u sljedećoj tablici:

                           Kategorija vozila

                           R (2)

                           V (3)
                               (4)

                           M1, N1

                           100

                           80

                           M2, N2

                           50

                           50

                           M3, N3

                           50

                           45

                     Kvar treba simulirati kad se postigne propisana brzina. Ispitivanje uključuje vožnju u smjeru kazaljke na satu i u suprotnom smjeru.”

               4.

               Prilog V. postaje Prilog IV.

               5.

               Prilog VI. briše se.

      (1)  „Tijekom homologacijskih ispitivanja u skladu s Direktivom 71/320/EEZ može se također provjeriti zadovoljava li vozilo uvjete navedene u Prilogu II.”

      (2)  Ako je pomoćni uređaj za upravljanje (ASE) mehanički blokiran pri ovoj navedenoj brzini, brzinu ispitivanja treba prilagoditi najvećoj brzini pri kojoj sustav funkcionira. Najveća brzina znači brzina pri kojoj se blokira pomoćni uređaj za upravljanje (ASE), umanjeno za 5 km/h.

      (3)  Ako dimenzijske značajke vozila upućuju na opasnost od prevrtanja vozila, proizvođač mora dostaviti tehničkoj službi podatke o simulaciji ponašanja vozila koji sadrže nižu najveću sigurnu brzinu za provođenje ispitivanja. Tehnička služba će nakon toga izabrati tu ispitnu brzinu.

      (4)  Ako se zbog konfiguracije ispitnog poligona ne mogu ostvariti propisani polumjeri, ispitivanja se mogu provesti na stazama drukčijih polumjera (najveće dopušteno odstupanje je ± 25 %) pod uvjetom da se brzina promijeni tako da se postigne poprečno ubrzanje kao s polumjerima i brzinama navedenima za odgovarajuću kategoriju vozila.


title: Direktiva Komisije 2013/28/EU od 17. svibnja 2013. o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima  Tekst značajan za EGP

text:
               13/Sv. 66

               HR

               Službeni list Europske unije

               47

         32013L0028

               L 135/14

               SLUŽBENI LIST EUROPSKE UNIJE

         DIREKTIVA KOMISIJE 2013/28/EU
   od 17. svibnja 2013.
   o izmjeni Priloga II. Direktivi 2000/53/EZ Europskog parlamenta i Vijeća o otpadnim vozilima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2000/53/EZ Europskog parlamenta i Vijeća od 18. rujna 2000. o otpadnim vozilima (1), a posebno njezin članak 4. stavak 2. točku (b),
   budući da:

               (1)

               Člankom 4. stavkom 2. točkom (a) Direktive 2000/53/EZ zabranjuje se uporaba olova, žive, kadmija ili šesterovalentnog kroma u materijalima i sastavnim dijelovima stavljenim na tržište nakon 1. srpnja 2003.

               (2)

               Prilogom II. Direktivi 2000/53/EZ navode se materijali i sastavni dijelovi izuzeti iz zabrane određene u članku 4. stavku 2. točki (a). Vozila stavljena na tržište prije isteka datuma navedenog u izuzeću i rezervni dijelovi za ta vozila mogu sadržavati olovo, živu, kadmij ili šesterovalentni krom u materijalima i sastavnim dijelovima navedenim u Prilogu II. Direktivi 2000/53/EZ.

               (3)

               U točki 8. podtočki i. Priloga II. predviđa se izuzeće za olovo u lemu za električne primjene na staklu osim lemljenja na laminiranom staklu, koje istječe 1. siječnja 2013.

               (4)

               Ocjena tehničkog i znanstvenog napretka pokazala je da je uporaba olova u primjeni obuhvaćenoj točkom 8. podtočkom i. neizbježna, budući da nadomjestni materijali još nisu dostupni.

               (5)

               Mjere predviđene u ovoj Direktivi u skladu su s mišljenjem Odbora osnovanog člankom 39. Direktive 2008/98/EZ Europskog parlamenta i Vijeća (2),

         DONIJELA JE OVU DIREKTIVU:
   Članak 1.
   Prilog II. Direktivi 2000/53/EZ zamjenjuje se tekstom navedenim u Prilogu ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije u roku od tri mjeseca od dana objave u Službenom listu Europske unije. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.

   Članak 4.
   Ova je Direktiva upućena državama članicama.

      Sastavljeno u Bruxellesu 17. svibnja 2013.

            Za Komisiju

            Predsjednik

         José Manuel BARROSO

      (1)  SL L 269, 21.10.2000., str. 34.

      (2)  SL L 312, 22.11.2008., str. 3.
   PRILOG

         „PRILOG II.

            Materijali i sastavni dijelovi izuzeti iz članka 4. stavka 2. točke (a)

                     Materijali i sastavni dijelovi

                     Područje primjene i datum isteka izuzeća

                     Označava se ili čini prepoznatljivim u skladu s člankom 4. stavkom 2. točkom (b) podtočkom iv.

                        Olovo kao element u legurama

                                 1.(a)

                                 Čelik za strojnu namjenu i galvanizirani čelik koji sadrži do 0,35 % masenog udjela olova

                                 1.(b)

                                 Trajno galvanizirane čelične konstrukcije/ploče koje sadrže do 0,35 % masenog udjela olova

                     Tip vozila homologiran prije 1. siječnja 2016. i rezervni dijelovi za ta vozila

                                 2.(a)

                                 Aluminij za strojnu namjenu s masenim udjelom olova do 2 %

                     Kao rezervni dijelovi za vozila stavljena na tržište prije 1. srpnja 2005.

                                 2.(b)

                                 Aluminij s masenim udjelom olova do 1,5 %

                     Kao rezervni dijelovi za vozila stavljena na tržište prije 1. srpnja 2008.

                                 2.(c)

                                 Aluminij s masenim udjelom olova do 0,4 %

                         (1)

                                 3.

                                 Legura bakra s masenim udjelom olova do 4 %

                         (1)

                                 4.(a)

                                 Obloge i kućišta ležajeva

                     Kao rezervni dijelovi za vozila stavljena na tržište prije 1. srpnja 2008.

                                 4.(b)

                                 Obloge i kućišta ležajeva u motorima, sustavima prijenosa i klimatizacijskim kompresorima

                     1. srpnja 2011. i rezervni dijelovi za vozila stavljena na tržište prije 1. srpnja 2011.

                        Olovo i spojevi olova u sastavnim dijelovima

                                 5.

                                 Akumulatori

                         (1)

                     X

                                 6.

                                 Amortizeri

                     Tip vozila homologiran prije 1. siječnja 2016. i rezervni dijelovi za ta vozila

                     X

                                 7.(a)

                                 Vulkanizacijska sredstva i stabilizatori elastomera u cijevima kočionih sustava, cijevima za gorivo, cijevima za ventilaciju zraka, elastomernim/metalnim dijelovima na šasiji i nosaču motora

                     Kao rezervni dijelovi za vozila stavljena na tržište prije 1. srpnja 2005.

                                 7.(b)

                                 Vulkanizacijska sredstva i stabilizatori elastomera u cijevima kočionih sustava, cijevima za gorivo, cijevima za ventilaciju zraka, elastomernim/metalnim dijelovima šasije i nosača motora s masenim udjelom olova do 0,5 %

                     Kao rezervni dijelovi za vozila stavljena na tržište prije 1. srpnja 2006.

                                 7.(c)

                                 Vezivna sredstva za elastomere u pogonskom sustavu vozila koja sadrže 0,5 % masenog udjela olova

                     Kao rezervni dijelovi za vozila stavljena na tržište prije 1. srpnja 2009.

                                 8.(a)

                                 Olovo u lemu kojim se električne i elektroničke komponente pričvršćuju na elektroničke tiskane ploče i olovo u završnim premazima priključaka komponenti osim elektrolitskih aluminijskih kondenzatora, na iglicama komponenata i elektronskim tiskanim pločama

                     Tip vozila homologiran prije 1. siječnja 2016. i rezervni dijelovi za ta vozila

                     X (2)

                                 8.(b)

                                 Olovo u lemu u električnim primjenama osim lemova na elektroničkim tiskanim pločama ili na staklu

                     Tip vozila homologiran prije 1. siječnja 2011. i rezervni dijelovi za ta vozila

                     X (2)

                                 8.(c)

                                 Olovo u završnim premazima priključaka elektrolitskih aluminijskih kondenzatora

                     Tip vozila homologiran prije 1. siječnja 2013. i rezervni dijelovi za ta vozila

                     X (2)

                                 8.(d)

                                 Olovo u lemu na staklu u osjetnicima masenog protoka zraka

                     Tip vozila homologiran prije 1. siječnja 2015. i rezervni dijelovi za ta vozila

                     X (2)

                                 8.(e)

                                 Olovo u lemu otpornom na visoke temperature (npr. legure na bazi olova s najmanje 85 % masenog udjela olova)

                         (3)

                     X (2)

                                 8.(f)

                                 Olovo koje se koristi u sustavima pin konektora

                         (3)

                     X (2)

                                 8.(g)

                                 Olovo u lemu koji omogućuje održivi električni spoj između poluvodiča i nosača unutar ‚flip chip’ paketa integriranih krugova

                         (3)

                     X (2)

                                 8.(h)

                                 Olovo u lemovima kojima se rashladni elementi spajaju na toplinski ponor u energetskim sklopovima poluvodiča s čipom veličine najmanje 1 cm (2) projekcijske površine i nominalne gustoće toka najmanje 1 A/mm (2) površine silikonskog čipa

                         (3)

                     X (2)

                                 8.(i)

                                 Olovo u lemovima za električne primjene na staklu osim lemljenja na laminiranom staklu

                     Tip vozila homologiran prije 1. siječnja 2016. i rezervni dijelovi za ta vozila

                     X (2)

                                 8.(j)

                                 Olovo u lemu za lemljenje na laminiranom staklu

                         (3)

                     X (2)

                                 9.

                                 Ležišta ventila

                     Kao rezervni dijelovi za tipove motora razvijene prije 1. srpnja 2003.

                                 10.(a)

                                 Električni i elektronički dijelovi koji sadrže olovo u staklu ili keramici, u staklenim ili keramičkim dijelovima matrica, u stakleno-keramičkim materijalima, ili stakleno - keramičkim matričnim spojevima.
                                 Ovo izuzeće ne obuhvaća uporabu olova u:

                                             —

                                             staklu u žaruljama i keramičkom kućištu svjećica

                                             —

                                             dielektrične keramičke materijale dijelova iz točaka 10 (b), 10 (c) i 10 (d)

                     X (4) (za sastavne dijelove osim piezo elemenata u motorima)

                                 10.(b)

                                 Olovo u PZT keramičkim materijalima kondenzatora koji su dijelovi integriranih krugova ili odvojenih poluvodiča

                                 10.(c)

                                 Olovo u dielektričnim keramičkim materijalima kondenzatora sa određenim naponom manjim od 125 V izmjenične ili 250 V istosmjerne struje

                     Tip vozila homologiran prije 1. siječnja 2016. i rezervni dijelovi za ta vozila

                                 10.(d)

                                 Olovo u dielektričnim keramičkim materijalima kondenzatora koji kompenziraju temperaturna odstupanja senzora u ultrasoničnim akustičnim sustavima.

                         (3)

                                 11.

                                 Pirotehnički inicijatori

                     Tip vozila homologiran prije 1. srpnja 2016. i rezervni dijelovi za ta vozila

                                 12.

                                 Termoelektrični materijali koji sadrže olovo u automobilskim električnim aplikacijama koji služe za smanjivanje emisije CO2 oporabom ispušne topline

                     Tip vozila homologiran prije 1. siječnja 2019. i rezervni dijelovi za ta vozila

                     X

                        Šesterovalentni krom

                                 13.(a)

                                 Antikorozivni premazi

                     Kao rezervni dijelovi za vozila stavljena na tržište prije 1. srpnja 2007.

                                 13.(b)

                                 Antikorozivni premazi za komplete svornjaka i matica na šasijama

                     Kao rezervni dijelovi za vozila stavljena na tržište prije 1. srpnja 2008.

                                 14.

                                 Kao antikorozivno sredstvo za rashladne uređaje od ugljičnog čelika u apsorpcijskim hladnjacima vozila za kampiranje težine do 0,75-% u rashladnim otopinama osim tamo gdje je moguća upotreba drugih rashladnih tehnologija (npr. raspoloživa na tržištu za primjenu u vozilima za kampiranje) i nema negativnih utjecaja po okoliš, zdravlje i/ili sigurnost potrošača.

                     X

                        Živa

                                 15.(a)

                                 Izbojne svjetiljke za prednja svijetla

                     Tip vozila homologiran prije 1. srpnja 2012. i rezervni dijelovi za ta vozila

                     X

                                 15.(b)

                                 Fluorescentne cijevi u zaslonima na instrument ploči

                     Tip vozila homologiran prije 1. srpnja 2012. i rezervni dijelovi za ta vozila

                     X

                        Kadmij

                                 16.

                                 Akumulatori za vozila na električni pogon

                     Kao rezervni dijelovi za vozila stavljena na tržište prije 31. prosinca 2008.

                        Napomene:

                                 —

                                 Tolerira se najveća vrijednost koncentracije do 0,1 % masenog po homogenom materijalu za olovo, šesterovalentni krom i živu, a do 0,01 % masenog udjela po homogenom materijalu za kadmij.

                                 —

                                 Ponovna uporaba dijelova vozila koji su već bili na tržištu na dan isteka izuzeća dozvoljava se bez ograničenja budući da nije obuhvaćena člankom 4. stavkom 2. točkom (a).

                                 —

                                 Rezervni dijelovi stavljeni na tržište nakon 1. srpnja 2003. koji se koriste za vozila stavljena na tržište prije 1. srpnja 2003. izuzimaju se iz odredaba članka 4. stavka 2. točke (a) ().

      (1)  Ovo se izuzeće preispituje u 2015.

      (2)  Rastavljanje, ako se u vezi s unosom 10.(a) prekorači srednja granična vrijednost od 60 grama po vozilu. Elektroničke naprave koje nije ugradio proizvođač na proizvodnoj liniji se za primjenu ove točke ne uzimaju u obzir.

      (3)  Ovo se izuzeće preispituje u 2014.

      (4)  Rastavljanje, ako se u vezi s unosima od 8.(a) do 8.(j) prekorači srednja granična vrijednost od 60 grama po vozilu. Elektroničke naprave koje nije ugradio proizvođač na proizvodnoj liniji se za primjenu ove točke ne uzimaju u obzir.

      Napomene:

               —

               Tolerira se najveća vrijednost koncentracije do 0,1 % masenog po homogenom materijalu za olovo, šesterovalentni krom i živu, a do 0,01 % masenog udjela po homogenom materijalu za kadmij.

               —

               Ponovna uporaba dijelova vozila koji su već bili na tržištu na dan isteka izuzeća dozvoljava se bez ograničenja budući da nije obuhvaćena člankom 4. stavkom 2. točkom (a).

               —

               Rezervni dijelovi stavljeni na tržište nakon 1. srpnja 2003. koji se koriste za vozila stavljena na tržište prije 1. srpnja 2003. izuzimaju se iz odredaba članka 4. stavka 2. točke (a) ().

      (5)  Ta se točka ne primjenjuje na protuutege kotača, grafitne četkice za elektromotore i kočione obloge.”


title: Direktiva Komisije 2011/63/EU od 1. lipnja 2011. o izmjeni, s ciljem njezine prilagodbe tehničkom napretku, Direktive 98/70/EZ Europskog parlamenta i Vijeća o kakvoći benzina i dizelskih goriva

text:
               12/Sv. 5

               HR

               Službeni list Europske unije

               127

         32011L0063

               L 147/15

               SLUŽBENI LIST EUROPSKE UNIJE

         DIREKTIVA KOMISIJE 2011/63/EU
   od 1. lipnja 2011.
   o izmjeni, s ciljem njezine prilagodbe tehničkom napretku, Direktive 98/70/EZ Europskog parlamenta i Vijeća o kakvoći benzina i dizelskih goriva
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/70/EZ Europskog parlamenta i Vijeća od 13. listopada 1998. o kakvoći benzina i dizelskih goriva i o izmjeni Direktive Vijeća 93/12/EEZ (1), a posebno njezin članak 10. stavak 1.,
   budući da:

               (1)

               Direktivom 98/70/EZ utvrđene su okolišne specifikacije i metode ispitivanja za benzin i dizelsko gorivo koji se stavljaju na tržište.

               (2)

               Te se metode ispitivanja odnose na određene norme koje je uspostavio Europski odbor za normizaciju (CEN). Budući da je CEN zbog tehničkog napretka te norme zamijenio novima, prikladno je ažurirati upućivanja na te norme u prilozima I. i II. Direktivi 98/70/EZ.

               (3)

               U Prilogu III. Direktivi 98/70/EZ navedeno je dozvoljeno odstupanje tlaka para za benzin koji sadrži bioetanol. Brojke sadržane u tom Prilogu zaokružuju se na dva decimalna mjesta. Normom EN ISO (Međunarodne organizacije za normizaciju) 4259:2006 utvrđena su pravila za zaokruživanje rezultata sukladno preciznosti ispitne metode i propisano je zaokruživanje na jedno decimalno mjesto. Zbog toga je prikladno izmijeniti brojke koje su navedene u Prilogu III. Direktivi 98/70/EZ na odgovarajući način.

               (4)

               Mjere predviđene u ovoj Direktivi u skladu su s mišljenjem Odbora za kakvoću goriva, uspostavljenog člankom 11. stavkom 1. Direktive 98/70/EZ,

         DONIJELA JE OVU DIREKTIVU:
   Članak 1.
   Direktiva 98/70/EZ mijenja se kako slijedi:

               1.

               Prilog I. mijenja se kako slijedi:

                           (a)

                           bilješka 1 zamjenjuje se sljedećim:

                                       „(1)

                                       Ispitne metode su metode navedene u normi EN 228:2008. Države članice mogu usvojiti metodu ispitivanja navedenu u zamjenskoj normi za EN 228:2008 ako se za nju može dokazati da daje minimalno istu točnost i minimalno istu razinu preciznosti kao metoda ispitivanja koju zamjenjuje”;

                           (b)

                           bilješka 6 zamjenjuje se sljedećim:

                                       „(6)

                                       Drugi monoalkoholi i eteri s konačnim vrelištem do točke navedene u normi EN 228:2008.”

               2.

               U Prilogu II. bilješka 1. zamjenjuje se sljedećim:

                           „(1)

                           Ispitne metode su metode navedene u normi EN 590:2009. Države članice mogu usvojiti metodu ispitivanja navedenu u zamjenskoj normi za EN 590:2009 ako se za nju može dokazati da daje minimalno istu točnost i minimalno istu razinu preciznosti kao metoda ispitivanja koju zamjenjuje.”

               3.

               Prilog III. zamjenjuje se tekstom koji je naveden u Prilogu ovoj Direktivi.

         Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom u roku od 12 mjeseci od njezine objave u Službenom listu.
   One primjenjuju te odredbe u roku od 12 mjeseci od objave ove Direktive u Službenom listu.
   Kad države članice donose ove odredbe, te odredbe sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 1. lipnja 2011.

            Za Komisiju

            Predsjednik

         José Manuel BARROSO

      (1)  SL L 350, 28.12.1998., str. 58.
   PRILOG

         „PRILOG III.

            ODOBRENO ODSTUPANJE TLAKA PARE ZA BENZIN KOJI SADRŽI BIOETANOL

                     Sadržaj bioetanola (% v/v)

                     Odobreno odstupanje tlaka pare (kPa) (1)

                     0

                     0

                     1

                     3,7

                     2

                     6,0

                     3

                     7,2

                     4

                     7,8

                     5

                     8,0

                     6

                     8,0

                     7

                     7,9

                     8

                     7,9

                     9

                     7,8

                     10

                     7,8

               Odobreno odstupanje tlaka pare za sadržaj bioetanola između vrijednosti s popisa utvrđuje se pravocrtnom interpolacijom između sadržaja bioetanola neposredno iznad i neposredno ispod međuvrijednosti.”

      (1)  Vrijednosti navedene u specifikaciji su ‚stvarne vrijednosti’. Kod utvrđivanja graničnih vrijednosti primijenjena je norma EN ISO 4259:2006 ‚Naftni proizvodi – određivanje i primjena podataka preciznosti u odnosu na ispitne metode’, a kod određivanja minimalne vrijednosti u obzir je uzeta minimalna razlika 2R iznad nule (R = mjerna obnovljivost). Rezultati pojedinačnih mjerenja tumače se na osnovi kriterija opisanih u normi EN ISO 4259:2006.